als_Latn dik_Latn sag_Latn
Morgen Bjeregard, Federata Evropiane e Gazetarëve: Është për keqardhje gazetarët të dërgohen në burg (VIDEO)
Gazetarët punojnë për të vërtetën dhe storiet e tyre gjithmonë do të tregohen, thotë kreu i Federatës Evropiane të Gazetarëve (FEG), Mogens Blihe Bjeregard. Në intervistën për Inboks7, ai po ashtu thotë se gazetaria hulumtuese është një prej mënyrave për të luftuar, për të ruajtur dinjitetin e profesionit të gazetarisë, të ardhmen e të cilit e shikon në bashkëpunim ndërmjet mediave on-lajn dhe rrjeteve sociale
Realizimi i fushatës për të drejtat e gazetarëve në Evropën Lindore, rekrutimin e anëtarësimit, mbrojtjen ligjore dhe të drejtat sociale për shoqatat e gazetarëve dhe sindikatave nëpër Evropën Qendrore dhe Lindore është tema e konferencës dyditore të organizuar nga Shoqata e Gazetarëve të Maqedonisë (SHGM), Sindikata e Pavarur të Gazetarëve dhe punëtorëve të mediave (SPGPM) dhe Federata Evropiane e Gazetarëve (FEG). Me atë rast, në intervistën e javës të Inboks7 bisedojmë me Presidentin e FEG-ut, Mogens Bjeregard.
Inboks7: Z-ri Bjeregard, keni pasur mundësinë për të dëgjuar se në cilat kushte punojnë gazetarët e Maqedonisë, por edhe gazetarët e Evropës Qendrore dhe Lindore. Cilat janë përshtypjet tuaja të para?
Bjeregard: Për fat të keq, këto gjëra i shohim në shumë vende. Ne e shohim që gazetaria është e rrezikuar. Kjo më tregon mua një gjë, përsëri dhe përsëri, se ne gazetarët duhet të luftojmë për gazetarinë, të luftojmë për lirinë e fjalës dhe sidomos të luftojmë për vetë-rregullimin. Kjo është mënyra më e rëndësishme për të siguruar një gazetari të mirë, për të siguruar cilësi. Prandaj, duhet të luftojmë kudo. Është për keqardhje të shihet se çfarë po ndodh këtu, të dërgohen gazetarë në burg. Të gjithë ne shpresojmë që Kezharovski do të lirohet. Kjo është një gjë për keqardhje.
Inboks7: Si të bëhet kjo?
Bjeregard: Kjo duhet të bëhet në më shumë mënyra. Në një vend siç është Maqedonia, është e rëndësishme të organizohen gazetarët që të jenë të fortë. Të jenë të fortë që të mund të ndikojnë ndaj politikës, që të mund të bëjnë një dallim dhe të jenë të aftë për t’i treguar opinionit se sa e rëndësishme është që gazetaria luan një rol etik në demokracinë. Në nivelin evropian, megjithatë, duhet të shkojmë dhe të bisedojmë me Bashkimin Evropian, Këshillin e Evropës dhe të japim vulën tonë në legjislacionin evropian, në politikat evropiane. Të japim një vulë për atë që e bën Këshilli i Evropës. Të gjithë ne duhet të dimë se cilat janë standardet, e ato janë mediat e lirë, liria e fjalës, liria e politikës editoriale. Me të gjitha këto gjëra duhet të shkojnë në nivele të ndryshme, në nivelin lokal, rajonal dhe evropian. Në vendin tim, Danimarkën për shembull, po luftojmë për të shmangur parregullsitë në Ligjin për informimin e lirshëm dhe qasjen e lirë deri te informatat. Ne në vitet e ardhshme ne do të luftojmë për këto gjëra.
Inboks7: Të flasim për kushtet në të cilat punojnë gazetarët e Maqedonisë. Keni dëgjuar për rastin e kolegut Tomisllav Kezharovski, i cili është në arrest shtëpiak për aktgjykimin në lartësi prej 10.000 eurosh për dëmtimin e revistës “Fokus”, si dhe për kolegun tonë Zoran Bozhinovski, i cili është ende në arrati në Serbi. Si të ballafaqohemi me këto probleme konkrete?
Bjeregard: Së pari duhet të shihen të gjitha informatat. Një gjë e mirë sot është se të gjitha mediat që ekzistojnë, mediat on-lajn, nuk mund t’i fshehin informatat. Sot qeveria nuk mund t’i lërë anash ose t’i fshehë informatat kur dëshiron të ushtrojë presion mbi mediat dhe gazetarët. Storiet e gazetarëve gjithmonë do të tregohen. Por, së pari duhet të shohim se cilat mjete do t’i përdorim. Lufta për punësim, sot, është gjithashtu një problem tjetër. Pa i organizuar gazetarët dhe punonjësit e mediave vështirë se do të bëhen ndryshime, sepse kjo gjë nuk është vetëm për gazetarët, por për të gjithë shoqërinë. Gazetarët punojnë për shoqërinë, për të thënë të vërtetën, punojnë për të dhënë informata që janë të nevojshme për zhvillimin e demokracisë.
Inboks7: Për të ballafaquar me sfidat që qëndrojnë në rrugën e gazetarisë, Ju përmendët mjete të reja, rrugë të reja, mënyra të reja. Çfarë konkretisht mendoni?
Bjeregard: Duhet ta ndryshojmë fokusin e asaj se çfarë ishin mediat në të kaluarën me atë se çfarë duhet të jenë mediat në të ardhmen. Duhet të shohim se si do të punonin mediat on-lajn së bashku me rrjetet sociale. Duhet t’i shikojmë mediat nga më shumë vende, nëse do të mund të punonin së bashku. Duhet të hapim një front dhe të luftojmë për gazetarinë. Këtu nuk mendoj për betejën mes mediave të shkruara dhe atyre elektronike në nivelin lokal, por diçka më shumë se kaq. Ka shumë gjëra me të cilat duhet të ballafaqohemi. Por, mendoj se duhet të kuptojmë një gjë, e ajo gjë është se si do të punonin së bashku rrjetet sociale dhe mediat on-line. Në shumë vende ka tentime të tilla të cilat për fat të keq ndonjëherë dështojnë. Gjithashtu duhet të gjejmë një mënyrë se si gazetaria të jetë pjesë e së ardhmes.
Inboks7: A është ndoshta gazetaria hulumtuese njëra nga mënyrat për t’u ballafaquar me problemet, për t’u qëndruar në rrugë presioneve dhe për të luftuar për dinjitetin e profesionin tonë?
Bjeregard: Gazetaria hulumtuese është shumë, shumë e rëndësishme dhe e mbështetur nga shumë organizata ndërkombëtare të mediave. Në Danimarkë, për shembull nga vij unë, ka media të tilla ndërkombëtare që mbështesin dhe promovojnë gazetarinë hulumtuese në Evropën Juglindore, Ukrainën, Bjellorusinë. Kjo është edhe një mënyrë tjetër për të luftuar dhe një mjet shumë i rëndësishëm i cili jo vetëm që tregon solidaritetin tonë, por gjithashtu e bën gazetarinë realitet.
Inboks7: Na tregoni se si FEG-u konkretisht mund të ndihmojë në realizimin e të drejtave sociale dhe asistencës ligjore për gazetarët?
Bjeregard: Ne duhet të fokusohemi në arsimin dhe trajnimet e gazetarëve me më shumë përvojë. Ne duhet t’u fokusohemi diskutimeve me gazetarë dhe përmes organizatave të tyre lokale t’i kuptojmë nevojat e tyre. Kështu, të zhvillojmë mënyra të reja për t’u përgjigjur nevojave të tyre.
- Ja cilët ish funksionarë të PDSH-së ishin prezent në kongresin e Selës
- Spitali Medicine ia shpëton jetën publicistit Kim Mehmeti
- Ziadin Sela i kërkon vulat e PDSH-së nga Menduh Thaçi!
- Dokumenti që dëshmon komisionin për stemën me Musa Xhaferin dhe Abdilaqim Ademin
- Mesiç: Ja pse i kam pikë të dobët shqiptarët
- Protestueset tentuan të hyjnë në RTVM, i përqafuan dhe puthën policët (VIDEO)
- Kërcënimi i Jankullovskës dhe Protugjerit është realizuar (VIDEO)
- Lëvizja BESA: Përshëndesim Kongresin e Lëvizjes për Reforma në PDSH, keqardhje që nuk mundëm të ishim në Tetovë
- Dervishi: Shpalosa vetëm qëndrimet partiake, dyshoj për raportimin rreth zhvillimeve
- 'Fiks Fare' tallet me nënkryetarin 24-karatësh të BDI-së! (VIDEO)
- 'O sa mirë' tallet me Ali Ahmetin! (VIDEO)
- Filloi të plas bomba e 12 nga Zaevi - LIVE
- Ziadin Sela kryetar i PDSH-së
- Sheqerinska ia bën 8 me 2 Musa Xhaferit: BDI e ka më lehtë të aktron as peshk, as grua! (VIDEO)
- Radmila Sheqerinska: Përgjimet janë autentike. Flet edhe për rastin 'Monstra'(VIDEO)
- Mijallkov dhe Jankullovska bisedojnë se si e kontrollojn Feriz Dervishinn nga BDI e Kumanovës - VIDEO
- Lëvizja e Selës : Mbi 800 Delegat po e dridhë Tetovën (FOTO)
- Nikolla Gruevski-Llatasit: Jemi duke u marr vesh me PDSH-në që të na përkrahin (VIDEO+AUDIO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn